เรื่องร้องเรียน: น้ำผุดจากท่อระบายน้ำหน้าบ้าน ฝนตกประมาณไม่ถึงครึ่งชั่วโมงน้ำก็เริ่มท่วม ก่อนหน้านี้ไม่นานมีการขุดลอกท่อ แต่ไม่แน่ใจว่าเกิดปัญหาท่อยังไม่ flow ทั้งระบบหรือไม่ เพราะครั้งนี้เหมือนกับว่าฝนตกลงมาแล้วน้ำก็ท่วมทันทีโดยไม่สามารถระบายได้เลย สังเกตได้จากน้ำที่อยู่หน้าบ้านทั้งหมดเป็นน้ำสีดำสนิทเหมือนน้ำขังท่อ ความสูงระดับหน้าแข้ง น้ำท่วมมาแล้วน้อยกว่า 3 ชั่วโมง
การดำเนินการของเจ้าหน้าที่: 📣🙏 สำนักงานเขตวัฒนา ต้องขอขอบคุณสำหรับการแจ้งเรื่องร้องเรียนผ่านระบบ Traffy Fondue (ฟองดูจ์) โดย ฝ่ายโยธา กลุ่มงานระบายน้ำ ได้ตรวจสอบแล้ว เนื่องจากเมื่อวันที่ดังกล่าวเกิดฝนตกในพื้นที่เขตวัฒนา (70.5 มม.) ทำให้เกิดน้ำรอการระบายเอ่อบนผิวจราจรในเบื้องต้น เพื่อเป็นการแก้ไขปัญหาความเดือดร้อนให้กับประชาชน ผู้อำนวยการเขตได้สั่งการให้เจ้าหน้าที่หน่วยเบสท์ เดินเครื่องสูบน้ำในส่วนที่สำนักงานเขตรับผิดชอบ และประสานกับเจ้าหน้าที่สำนักการระบายน้ำ ที่ดูแลรับผิดชอบระบบระบายน้ำหลักอย่างเต็มกำลัง เพื่อเร่งระบายน้ำลงคลองแสนแสบ คลองตัน คลองพระโขนง แต่เนื่องจากในวันดังกล่าว ระดับน้ำในคลองสูง ทำให้น้ำระบายได้ช้า จึงส่งผลให้มีน้ำในท่อระบายน้ำแนวริมถนนปริ่มล้นท่วมผิวการจราจร ทั้งนี้เจ้าหน้าที่เดินเครื่องสูบน้ำอย่างต่อเนื่องทำให้น้ำระบายได้กลับสู่สภาพปกติแล้ว กรณีขอให้ลอกท่อระบายน้ำอยู่ระหว่างตรวจสอบและเข้าดำเนินการต่อไป
ความเห็นของผู้แจ้ง: ขอบคุณครับ
พื้นที่: แขวงพระโขนงเหนือ เขตวัฒนา กรุงเทพมหานคร